Mas si la demanda por raçon de furto, el que es tenedor de tal cosa deve responder a esto que demanda , o dar otor de que la ovo , si quisier; e si otor non dier a los plaços, que dier el Alcalle , deve facer vos por si ; e si este que compra tal cosa como esta, quel demandan , dijier que la compro publicamente , si lo podier provar ansi como es fuero, develo facer; e si non es ome de mal testimonio, e de mala fama , jurando el , que aquella cosa , quel demanda, non sopo el que era de furto , nin mal ganada , el compliendo esto, deve ser quito de la demanda, quanto en raçon del furto , e de las novenas.